Karang sebuah tulisan dalam bahasa Betawi yang bernada jijik dan panjangnya 1 paragraf.

Ngerase mual ame sebutan "makanan kotor" emang wajar bangat. Makanan, ato sesuatu nyang kite konsumsi, emang kudunye bersih, higienis, sehat, ame begiji. Ntu kagak pekara hasil makanannye doang, tapi juge mulai dari bahan-bahannye, alat nyang dipake, ame proses pembuatannye. Sayangnye, banyak pedagang badung nyang kagak peduliin tige aspek tadi, nyang penting hasil makanannye bise kejual aje. Kek misalnye, dulu-dulu pernah piral soal pedagang bikin cilok, aci dicolok, tapi care bikinnye dengan nginjek-nginjek adonan pake kaki telanjang. Organ tubuh buat jalan enih jelas suse bangat buat bersihnye gegara terus-terusan bersentuhan ame benda laen, kek lantae ato alas kaki, jadi kagak mungkin banget kudunye dijadiin "alat" buat masak makanan. Cuman, di luar sonoh, ade pedagang nyang sebadung enih dan konsumen nyang kagak jijikan, kagak bakal nyadar kalo ciloknye dibuat dengan care nyang kagak layak.